Pri tvorbe seriálov dnes idú žánrové klišé bokom, vďaka čomu vznikajú svieže kombinácie – gangsterská kriminálka, ktorá je zároveň rodinnou drámou, drsný western, v ktorom nájdete aj prvky poézie, či satirická telenovela. S naším výberom seriálov z ponuky HBO GO si zaručene rozšírite obzory a budete mať problém odtrhnúť sa od obrazovky.
Zároveň sa vďaka nim dozviete veľa nového o našej spoločnosti aj sebe.
Deadwood
Sugestívny western z produkcie HBO vykresľuje osídľovanie Južnej Dakoty na konci 19. storočia. Cez drsné príbehy postáv a postavičiek z mestečka Deadwood môžete sledovať vývoj spoločnosti, ktorá sa vyrovnáva s tým, že nedostala do vienka právo ani spravodlivosť.
Dialógy sú také dobré, že ich tvorcu Davida Milcha nazývajú kritici novým Shakespearom. Možno to znie pateticky, ale vďaka tomuto seriálu môžete sledovať zrod novej civilizácie.
Taková moderní rodinka/Modern Family
Táto situačná komédia mapuje vzťahy v troch rodinách, ktorých príbehy sa prelínajú. Nečakajte tradičné rodiny – nájdete tu napríklad párik gayov s adoptovaným dieťaťom či staršieho pána s partnerkou mladšou, ako je jeho dcéra.
Postavy sú pestré a rôznorodé ako život sám. Vďaka tomu si každý člen rodiny v seriáli nájde postavu, s ktorou sa môže stotožniť a dobre sa nasmiať na jej každodenných starostiach a radostiach.
Rodina Sopranů/The Sopranos
Seriál, ktorý sa začal vysielať už pred 20 rokmi, je označovaný ako prvý, ktorý priniesol na televízne obrazovky filmovú kvalitu a svojím úspechom prispel k rozmachu siete HBO.
Historické zásluhy idú ruka v ruke s nadčasovou kvalitou a seriál je vďaka tomu obľúbený dodnes. Ukazuje nám osobný život šéfa mafie a súčasne odkrýva témy, ako sú morálka, podnikateľská etika a či ako si sám pred sebou vedieť ospravedlniť svoje najtemnejšie stránky.
Čo prináša HBO GO cez O2 SMART Paušál
HBO GO je streamovacia služba na sledovanie filmov a seriálov, ktorú môžete vďaka internetovému pripojeniu využívať kedykoľvek a kdekoľvek. V ponuke nájdete nielen hollywoodske veľkofilmy a obľúbené seriály z produkcie HBO ako Hry o tróny, ale aj bohatú ponuku dokumentov.
Nechýba ani detská sekcia, v ktorej nájdete hodnotnú zábavu pre malé aj väčšie deti. Veľkou výhodou je, že väčšina ponúkaných titulov podporuje český dabing alebo titulky. Aplikáciu HBO GO si teraz môžete ako prémiovú službu aktivovať v rámci svojho O2 SMART Paušálu.
Viceprezident(ka)/Veep
Trpký komediálny seriál sleduje kroky bývalej senátorky, teraz viceprezidentky USA. Selina Meyerová zisťuje, že táto funkcia nenapĺňa žiadne z jej očakávaní a prianí. Naopak, napĺňa sa všetko, pred čím ju varovali.
Meyerová je v podstate idolom feminizmu – dokáže plytvať peniazmi daňových poplatníkov na osobné súboje rovnako štedro ako ktorýkoľvek muž.
Teorie velkého třesku/The Big Bang Theory
Ľahký komediálny seriál beží od roku 2007 a dodnes vedie týždenný rebríček sledovanosti na slovenskom HBO GO. Jeho hrdinami sú dvaja geniálni fyzici Leonard a Sheldon, ktorí síce vedia, ako funguje vesmír, ale majú problém pochopiť, ako fungujú bežné medziľudské vzťahy.
Našťastie, majú poruke slobodomyseľnú susedku Penny, ktorá sa ich snaží čo-to naučiť o reálnom živote.
Špína Baltimoru/The Wire
Realistický kriminálny seriál sleduje osudy policajtov a drogových dílerov v americkom meste Baltimore. V pozadí rozohratých príbehov analyzuje zlyhania mestských inštitúcií – tam, kde by mali pomáhať najviac, zatvárajú oči.
V tomto bezútešnom svete sa stiera hranica medzi dobrom a zlom, zločinom a trestom. Seriál je zároveň sociálnym dokumentom, keďže postavy sú inšpirované skutočnými obyvateľmi mesta.
Boj o moc/Succession
Mediálny magnát odovzdáva svoje miliardové impérium do rúk svojich štyroch potomkov. Seriál sa začína ako telenovela zo sveta bohatých a nešťastných, no rýchlo sa preklápa do satiry. Uťahuje si zo sveta bohatých, no nekompetentných dedičov.
Zo seriálu sa stal kultúrny fenomén, najmä vďaka hercom, ktorí plynule prechádzajú z odľahčene vtipnej do totálne srdcervúcej polohy.
Vyberte si svoj O2 SMART Paušál a získajte extra dáta na obľúbené aplikácie. Ak sa rozhodnete pre Zlatý O2 SMART Paušál, získate nielen neobmedzené volania, SMS a MMS a 10 GB dát, ale aj 3 × 10 GB na tri aplikácie podľa vášho výberu. Vybrať si môžete napríklad streamovaciu službu HBO GO aj s predplatným a k tomu Instagram a Facebook. Viac o nových O2 SMART Paušáloch a ich možnostiach sa dozviete na www.o2.sk.